CELEX: 32015R1897
Language: sk
Date: 2015-10-21 00:00:00
Title: Vykonávacie nariadenie Komisie (EÚ) 2015/1897 z 21. októbra 2015, ktorým sa mení nariadenie (ES) č. 2056/2001, pokiaľ ide o povinnosť vylodiť úlovky

22.10.2015   
            
            
               SK
            
            
               Úradný vestník Európskej únie
            
            
               L 277/11
            
         VYKONÁVACIE NARIADENIE KOMISIE (EÚ) 2015/1897
   z 21. októbra 2015,
   ktorým sa mení nariadenie (ES) č. 2056/2001, pokiaľ ide o povinnosť vylodiť úlovky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (1) a najmä na jeho článok 48,
   keďže:
   
               (1)
            
            
               Jedným z cieľov nariadenia Európskeho parlamentu a Rady (EÚ) č. 1380/2013 (2) je postupné odstránenie odhadzovania úlovkov zavedením povinnosti vylodiť úlovky v prípade úlovkov druhov podliehajúcich obmedzeniam výlovu. Podľa niektorých ustanovení nariadenia Komisie (ES) č. 2056/2001 (3), ktorým sa ustanovujú dodatočné technické opatrenia na obnovenie populácie tresiek v Severnom mori a západne od Škótska, sú rybári nútení odhadzovať úlovky. Uvedené ustanovenia by sa mali zmeniť, aby sa odstránila nezlučiteľnosť uvedeného nariadenia s povinnosťou vylodiť úlovky a aby sa mohla zaviesť povinnosť vylodiť úlovky.
            
         
               (2)
            
            
               Najmä na zabezpečenie plnenia povinnosti vylodiť úlovky by sa malo zmeniť nariadenie (ES) č. 2056/2001 tým, že sa bude vyžadovať, aby sa všetky nezamýšľané úlovky morských organizmov druhov, na ktoré sa vzťahuje povinnosť vylodiť úlovky a ktoré sa ulovia v množstvách presahujúcich obmedzenia zloženia úlovkov, vylodili a započítali do kvót.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,
            
         PRIJALA TOTO NARIADENIE:
   Článok 1
   Nariadenie (ES) č. 2056/2001 sa mení takto:
   
               1.
            
            
               V článku 2 sa dopĺňa tento bod 3:
               
                           „3.
                        
                        
                           ‚nezamýšľané úlovky‘ znamenajú náhodné úlovky morských organizmov, ktoré musia byť podľa článku 15 nariadenia Európskeho parlamentu a Rady (EÚ) č. 1380/2013 (4) vylodené a započítané do kvót buď z dôvodu veľkosti, ktorá nedosahuje minimálnu ochrannú referenčnú veľkosť, alebo preto, že boli ulovené nad rámec množstiev povolených podľa pravidiel upravujúcich zloženie úlovkov alebo vedľajšie úlovky.
                        
                     
                  (4)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).“"
						
            
         
               2.
            
            
               Vkladá sa tento článok 9a:
               „Článok 9a
               Ak sa morské organizmy druhu, na ktorý sa vzťahuje povinnosť vylodiť úlovky, vylovia nad rámec povolených percentuálnych podielov alebo množstiev uvedených v článku 4 ods. 1 až 6, článku 5 ods. 2, článku 6 ods. 2, článku 7 a článku 8 tohto nariadenia, uplatňuje sa článok 15 nariadenia (EÚ) č. 1380/2013. Tieto nezamýšľané úlovky sa vylodia a započítajú do kvót. Takéto nezamýšľané úlovky sa nebudú hodnotiť ako úlovky predstavujúce porušenie povolených percentuálnych podielov zloženia úlovkov špecifikovaných v uvedených článkoch.“
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 125, 27.4.1998, s. 1.
   
      (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
   
      (3)  Nariadenie Komisie (ES) č. 2056/2001 z 19. októbra 2001, ktorým sa ustanovujú dodatočné technické opatrenia na obnovenie populácie tresiek v Severnom mori a západne od Škótska (Ú. v. ES L 277, 20.10.2001, s. 13).